_:n371889587c93429792b128c0726a6692xb0
<http://schema.org/articleBody>
"\nTudor Gheorghe (la naștere Gheorghe Tudor, n. 1 august 1945, Podari, Dolj, România) este cântăreț, compozitor și actor român provenit dintr-o familie de țărani. În perioada sa de formare a realizat numeroase albume, dar cariera sa a devenit fulminantă după 1989. Din 1969, anul primului recital și până în 1996, Tudor Gheorghe a realizat nu mai puțin de 22 spectacole de muzică și poezie.\n\n\n\nA fost apoi actor al Teatrului Național din Craiova, unde a interpretat numeroase roluri în piese precum: 'Visul unei nopți de iarnă'' de Tudor Mușatescu, ''D-ale carnavalului'' de I. L. Caragiale, ''Doamna nevăzută'' de Pedro Calderón de la Barca, ''Mitică Popescu'' de Camil Petrescu, ''Filfizonul pedepsit'' de John Vanbrugh, ''Unchiul Vanea'' de Anton Cehov, \"Năpasta\" de I.L.Caragiale, \"Vărul Shakespeare\" de Marin Sorescu, ''Piticul din grădina de vară'', de Dumitru Radu Popescu sau \"Omul din LaMancha\", regia Cezar Ghioca.\n\n\n\nPrimul recital de poezie ''Menestrel la curțile dorului'' a fost susținut în cadrul Festivalului Național de Teatru din 1969, cu care a câștigat Marele Premiu.\n\n\n\nÎn 1975 a lansat volumul \"Cântece de dragoste de țară\", care includea și piesa \"Cântec oltenesc\", a poetului Virgil Carianopol, membru al mișcării legionare. Carianopol a fost închis la Aiud, ca și tatăl lui Tudor Gheorghe, și Periprava. Melodia \"Cântec oltenesc\" a devenit una din cele mai cunoscute ale maestrului.\n\n\n\nÎn anii '80, Tudor Gheorghe a fost interzis de către autoritățile comuniste, dar a avut un și mai mare succes la public după 1990.\n\n\n\nDe altfel, Tudor Gheorghe a fost primul artist care a pus pe muzică versurile scrise în închisorile comuniste, adunate în albumul \"Cu Iisus în celulă\".\n\n\n\nDe-a lungul unei cariere de peste 50 de ani, cântărețul a lansat peste 20 de albume, între care: ''Viața lumii'' (1974), ''Cântece de dragoste de țară'' (1975), ''Veniți, privighetoarea cântă'' (1976), ''Pasăre galbenă-n pene'' (1978), ''Tudor Gheorghe'' (1984), ''Primăvara'' (1989), ''Reîntoarcerea'' (1999), ''Mie-mi pasă!'' (1999), ''Suflet De Român'' (2000), ''Primăvara Simfonic'' (2001), ''Toamna Simfonic 2001'', \"Pe-un franc poet\" (2002), ''Petrecere cu taraf I'' (2002), ''Iarna Simfonic'' (2003), ''Diligența cu păpuși'' (2003), ''Petrecere cu taraf II/Trimite Vorba\" (2004), ''Între râsuri și trandafiri'' (2005), ''Cu Iisus în celulă'' (2005), ''În căutarea dorului pierdut'' (2006), ''Vara simfonic'' (2006), ''Calvarul unei inime pribegi'' (2007), \"Petrecere cu taraf III/Când Dumnezeu era mai jos\" (2007), \"Parfumele nebunelor dorinți\" (2007), ''Risipei Se Deda florarul'' (2007), ''...de Primăvară'' (2009), ''Degeaba'' (dublu album, 2012), ''La margine de imperii'' (dublu album, 2013), ''Mahalaua Mon Amour'' (2013).\n\n\n\n\n\n\n\n\nhttps://www.youtube.com/watch?v=rNZZ0o1OqDE\n\n"
<https://timpul.md/articol/1-august-tudor-gheorghe-implineste-77-de-ani-165862.html>